
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 45942 (1) 

Περιορισμός συλλογικών οργάνων του Υπουργείου Εσωτερικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 4 του Ν. 2026/1992 «ρύθμιση θεμάτων 
οργάνωσης και προσωπικού της Δημόσιας Διοίκησης και άλλες διατά¬ 
ξεις» (ΦΕΚ 43/Α'/23.3.1992). 

2. Την ανάγκη αναμόρφωσης του σχήματος συλλογικής διοίκησης, 
για την ταχύτερη και αποδοτικότερη λειτουργία της υπηρεσίας και την 
ανάπτυξη της ατομικής πρωτοβουλίας των υπαλλήλων, αποφασί¬ 
ζουμε: 

ΚΕΦΑΛΑΙΟ Α' 

Διατήρηση συλλογικών οργάνων. 

Άρθρο 1 
Συμβούλια. 

1. Διατηρούνται τα συμβούλια που γνωμοδοτούν για την επιβολή 
από το νομάρχη σε αιρετό άρχοντα της τοπικής αυτοδιοίκησης ποινών 
της αργίας και της έκπτωσης (εκτός από την έκπτωση που επέρχεται 
αυτοδικαίως), που προβλέπονται από τις διατάξεις του άρθρου 170 του 
Π.Δ. 323/1989 και λειτουργούν σύμφωνα με αυτές. 

2. Διατηρούνται τα γνωμοδοτικά συμβούλια για την αναγνώριση και 
τις μεταβολές δήμων, κοινοτήτων που προβλέπονται από τις διατάξεις 
του άρθρου 8 του Π.Δ. 323/1989 και λειτουργούν σύμφωνα με αυτές. 

3. Διατηρείται το συμβούλιο ιθαγένειας, που προβλέπεται από τις 
διατάξεις του άρθρου 19 του Α.Ν. 1488/1938 και του άρθρου 53 του 
Π.Δ. 48/1988 και λειτουργεί σύμφωνα με αυτές. 

4. Διατηρείται το συμβούλιο τοπωνυμιών που προβλέπεται από τις 
διατάξεις του Ν. 4096/1929, Α.Ν. 1488/1938 και του άρθρου 55 
του Π.Δ. 49/1988 καθώς επίσης και της 65864/20.7.1992 απόφα¬ 
σης του Υπουργού Εσωτερικών και λειτουργεί σύμφωνα με αυτές. 

Το συμβούλιο αυτό αποτελείται από: 

α) Το Γ ενικό Γ ραμματέα του Υπουργείου Εσωτερικών, ως Πρόεδρο. 

β) Το Γενικό Διευθυντή Τοπικής Αυτοδιοίκησης, με αναπληρωτή τον 
εκάστοτε προϊστάμενο της Διεύθυνσης Οικονομικών Ο.Τ.Α. του Υπουρ¬ 
γείου Εσωτερικών. 

γ) Ένα καθηγητή της Φιλοσοφικής Σχολής του Πανεπιστημίου Αθη¬ 
νών, που ορίζεται με τον αναπληρωτή του από την οικεία σχολή του πα¬ 
νεπιστημίου. 

6) Το Διοικητή της Γεωγραφικής Υπηρεσίας Στρατού ή το Διευθυντή 
της Υδρογραφικής Υπηρεσίας του Ναυτικού, όταν συζητούνται ονομα¬ 
σίες νήσων ή θαλάσσιων τόπων. 

ε) Ένα αρχαιολόγο, που ορίζεται με τον οιναπληρωτή του από το αρ¬ 
μόδιο τμήμα του Πανεπιστημίου Αθηνών. 

στ) Έναν υπάλληλο της Εθνικής Στατιστικής Υπηρεσίας της Ελλά- 

δος, που ορίζεται με τον αναπληρωτή του από τον οικείο Υπουργό. 

ζ) Τρεις εκπροσώπους της Κεντρικής Ένωσης Δήμων και Κοινοτή¬ 
των της Ελλάδος (Κ.Ε.Δ.Κ.Ε.), που ορίζονται με τους αναπληρωτές 
τους από την εκτελεστική επιτροπή της. 

Τα θέματα προς συζήτηση εισηγείται στο συμβούλιο ο Προϊστάμενος 
της Διεύθυνσης Οργάνωσης και Λειτουργίας Ο.Τ.Α. του Υπουργείου 
Εσωτερικών. 

Χρέη γραμματέα του συμβουλίου εκτελεί υπάλληλος του κλάδου ΠΕ 
Διοικητικού του Υπουργείου Εσωτερικών, ο οποίος ορίζεται με τον αντι¬ 
καταστάτη του με απόφαση του Υπουργού Εσωτερικών. 

5. Διατηρείται το συμβούλιο που γνωμοδοτεί για την απόλυση αιρε¬ 
τού άρχοντα τοπικής αυτοδιοίκησης ή για τη διάλυση δημοτικού ή κοι¬ 
νοτικού συμβουλίου που προβλέπεται από τις διατάξεις του άρθρου 173 
του Π.Δ. 323/1989 και λειτουργεί σύμφωνα με αυτές. 

6. Διατηρείται το συμβούλιο δημοτικών και κοιν. έργων και θεωρή- 
σεως μελετών που προβλέπεται από τις διατάξεις του άρθρου 56 του 
Π.Δ. 49/1988 και λειτουργεί σύμφωνα με αυτές. 

Το συμβούλιο αυτό άποτελείται από: 

α) Τον Προϊστάμενο της Διεύθυνσης Τεχνικών Υπηρεσιών του 
Υπουργείου Εσωτερικών, ως Πρόεδρο. 

β) Τον Προϊστάμενο της Διεύθυνσης Οικονομικών Ο.Τ.Α. του 
Υπουργείου Εσωτερικών. 

γ) Έναν Προϊστάμενο Διεύθυνσης της Κεντρικής Υπηρεσίας του 
Υπουργείου Εσωτερικών. 

δ) Ένα μηχανικό της Διεύθυνσης Τεχνικών Υπηρεσιών του Υπουρ¬ 
γείου Εσωτερικών. 

ε) Ένα μηχανικό του Υπουργείου Περιβάλλοντος, Χωροταξίας και 
Δημοσίων Έργων, ο οποίος καλείται από τον Πρόεδρο του Συμβουλίου, 
ανάλογα με το εκάστοτε συζητούμενο θέμα. 

7. Διατηρούνται τα περιφερειακά συμβούλια που προβλέπονται από 
τις διατάξεις των άρθρων 62-64 του Ν. 1622/1986. 

8. Διατηρούνται τα νομαρχιακά συμβούλια που προβλέπονται από 
τις διατάξεις του άρθρου 4 του Ν. 1235/1982 και του Π.Δ. 416/ 
1982 και λειτουργούν σύμφωνα με αυτές. 

9. Διατηρούνται τα επαρχιακά συμβούλια που προβλέπονται από τις 
διατάξεις του άρθρου 5 του Ν. 1416/1984 και λειτουργούν σύμφωνα 
με αυτές. 

Άρθρο 2 
Επιτροπές. 

1. Διατηρούνται, οι επιτροπές για επαναφορά απολυθέντων ή εξανα- 
γκασθέντων σε παραίτηση υπαλλήλων, αποκατάσταση υποβιβασθέ- 
ντων και ρύθμιση συναφών θεμάτων, που προβλέπονται από τις διατά¬ 
ξεις του Ν.Δ. 76/1974, όπως αυτό τροποποιήθηκε μεταγενέστερα και 
λειτουργούν σύμφωνα με αυτές. 

2. Διατηρείται η πρωτοβάθμια επιτροπή για την αναγνώριση της 
ιδιότητας του αγωνιστή εθνικής αντίστασης Ελλήνων οι οποίοι κατά τον 
χρόνο της συμμετοχής τους στην αντίσταση διέμεναν και εξακολουθούν 
να διαμένουν στο εξωτερικό που προβλέπεται από τις διατάξεις του άρ¬ 
θρου 9'του Π.Δ. 379/1983 και λειτουργεί σύμφωνα με αυτές. 

3. Διατηρείται η Β/θμια επιτροπή κρίσης αγωνιστών εθνικής αντί¬ 
στασης, περιόδου 1941-1945, που προβλέπεται από τις διατάξεις του 
άρθρου 11 του Π.Δ. 379/1983 και λειτουργεί σύμφωνα με αυτές. 

4. Διατηρούνται οι Β/θμιες επιτροπές κρίσης αγωνιστών δικτατορίας 
1967-1974, που προβλέπονται από τις διατάξεις του άρθρου 46 του Ν. 
1543/1985 και του άρθρου 5 της 58448/29.7.1985 απόφασης των 
Υπουργών Εσωτερικών και Δημόσιας Τάξης και λειτουργούν σύμφωνα 
με αυτές. 

5. Διατηρείται η ελεγκτική επιτροπή διαχείρισης λογαριασμού άρ¬ 
θρου 68 Ν.Δ. 3033/1954 που προβλέπεται από τις διατάξεις του άρ¬ 
θρου 7 του Ν.Δ. 328/1969 και άρθρου 58 του Π.Δ. 49/1988 και λει¬ 
τουργεί σύμφωνα με αυτές. 

6. Διατηρούνται οι επιτροπές καταλογισμού ζημίας που προξένησαν 
σε βάρος των δήμων και κοινοτήτων οι δήμαρχοι, οι αντιδήμαρχοι, τα 
μέλη του δημοτικού συμβουλίου, τα μέλη της δημαρχιακής επιτροπής, 
οι πρόεδροι κοινοτήτων και τα μέλη του δημοτικού συμβουλίου, που 
προβλέπονται από τις διατάξεις του άρθρου 168του Π.Δ. 323/1989, 
και λειτουργούν σύμφωνα με αυτές. 

7. Διατηρούνται οι επιτροπές καθορισμού ορίων δήμων και κοινοτή¬ 
των, που προβλέπονται από τις διατάξεις του άρθρου 14 του Π.Δ. 323/ 
1989 και λειτουργούν σύμφωνα με αυτές. 

8. Διατηρούνται οι επιτροπές επίλυσης με συμβιβασμό φορολογικών 


διαφορών και αμφισβητήσεων μεταξύ δήμου ή κοινότητας και φορολο¬ 
γουμένων που προβλέπονται από τις διατάξεις του άρθρου 32 του Ν. 
1080/1980 και λειτουργούν σύμφωνα με αυτές. /’ 

9. Διατηρείται η επιτροπή συντήρησης και επισκευής οχημάτων που 
προβλέπεται από τις διατάξεις του Ν.Δ. 2396/1953 και λειτουργεί 
σύμφωνα με αυτές. 

10. Διατηρείται η επιτροπή προγράμματος διοικητικού εκσυγχρονι¬ 
σμού που προβλέπεται από τις διατάξεις του άρθρου 1 παρ. 3 του Ν. 
1943/1991 και λειτουργεί σύμφωνα με αυτές. 

11. Διατηρείται η επιτροπή κοινωνικού ελέγχου της δημόσιας διοί¬ 
κησης που προβλέπεται από τις διατάξεις του άρθρου 9 του Ν. 1943/ 
1991 και λειτουργεί σύμφωνα με αυτές. 

12. Διατηρείται η επιτροπή υποβοήθησης για την απλούστευση της 
νομοθεσίας που προβλέπεται από τις διατάξεις του άρθρου 12 παρ. 3 
του Ν. 1943/1991 και λειτουργεί σύμφωνα με αυτές. 

. 13. Διατηρείται η επιτροπή αξιολόγησης που προβλέπεται από τις 
διατάξεις του άρθρου 54 του Ν. 1943/1991. 

14. Διατηρούνται οι επιτροπές επιλογής ειδικού επιστημονικού προ¬ 
σωπικού και ωρομισθίου προσωπικού που προβλέπονται από τις διατά¬ 
ξεις του άρθρου 25 παρ. 3 Ν. 1943/1991 και του άρθρου 10 παρ. 5 
του Ν. 2026/1992. 

15. Διατηρείται η συντονιστική ομάδα πληροφορικής (Σ.Ο.Π.) που 
προβλέπεται από τις διατάξεις του άρθρου 69 παρ. 1 του Ν. 1943/ 
1991 και λειτουργεί σύμφωνα με αυτές. 

Άρθρο 3 

Ευκαιριακές επιτροπές. 

1. Διατηρείται η Ανωτάτη Εφορευτική Επιτροπή που προβλέπεται 
από τις διατάξεις του άρθρου 90 του Π.Δ. 265/1989 (εκλογική νομο¬ 
θεσία) και λειτουργεί σύμφωνα με αυτές. 

2. Διατηρείται η επιτροπή επίλυσης διαφωνιών: α) για τη χρήση ονό¬ 
ματος και εμβλήματος κομμάτων, και β) για την ιδιότητα του αρχηγού 
του κόμματος ή της διευθύνουσας επιτροπής αυτού, που προβλέπεται 
από τις διατάξεις του άρθρου 38 του Π.Δ. 265/1989 (εκλογική νομο¬ 
θεσία) και λειτουργεί σύμφωνα με αυτές. 

3. Διατηρείται η επιτροπή που γνωμοδοτεί για τον καθορισμό της 
σειράς προβαδίσματος που προβλέπεται από τις διατάξεις του άρθρου 
10 του Ν.Δ. 4260/1962 και λειτουργεί σύμφωνα με αυτές. 

4. Διατηρείται η επιτροπή για την αναμόρφωση της νομοθεσίας περί 
οικονομικής διοίκησης και λογιστικού των δήμων και κοινοτήτων που 
προβλέπεται από τις διατάξεις του άρθρου 27 του Ν. 1828/1989 και 
λειτουργεί σύμφωνα με αυτές. Η επιτροπή υποχρεούται να ολοκληρώσει 
το έργο της μέσα σε αποκλειστική προθεσμία ενός (1) έτους από τη δη¬ 
μοσίευση της παρούσας, μετά την πάροδο της οποίας καταργείται. 

Η επιτροπή αυτή αποτελείται από: 

α) Τον Προϊστάμενο της Διεύθυνσης Οικονομικών Ο.Τ.Α. του 
Υπουργείου Εσωτερικών. 

β) Τον Προϊστάμενο του Τμήματος Οικονομικής Διοίκησης Ο.Τ.Α. 
του Υπουργείου Εσωτερικών. 

γ) Τον Προϊστάμενο του Τμήματος Φορολογικού του Υπουργείου 
Εσωτερικών. 

δ) Ένα υπάλληλο του Γενικού Λογιστηρίου του Κράτους, που τιροτεί- 
νεται από τον Υπουργό Οικονομικών. 

ε) Ένα δημοτικό υπάλληλο ελεγκτή εσόδων Ο.Τ.Α. που προτείνεται 
από την ομοσπονδία του. 

στ) Δύο υπαλλήλους των οικονομικών υπηρεσιών Ο.Τ.Α. 

Χρέη γραμματέα της επιτροπής εκτελεί υπάλληλος της Διεύθυνσης 
Οικονομικών Τοπικής Αυτοδιοίκησης του Υπουργείου Εσωτερικών. 

5. Διατηρούνται οι επιτροπές για τη σύνταξη κωδίκων νομοθεσίας: α) 
δημοτικής και κοινοτικής περιουσίας, β) ιθαγένειας, μητρώων αρρένων, 
δημοτολογίων και ληξιαρχικών πράξεων, γ) προσόδων οργανισμών το¬ 
πικής αυτοδιοίκησης, δ) διοικητικής αποκέντρωσης και ε) μετανάστευ¬ 
σης και αποδημίας, που προβλέπονται από τις διατάξεις τών άρθρων 1 
και 2 του Ν. 1084/1980 και λειτουργούν σύμφωνα με αυτές. Οι επι¬ 
τροπές υποχρεούνται να ολοκληρώσουν το έργο τους μέσα σε αποκλει¬ 
στική προθεσμία ενός (1) έτους από τη δημοσίευση της παρούσας, μετά 
την πάροδο της οποίας καταργούνται. 

6. Διατηρούνται οι επιτροπές για το διορισμό με ή χωρίς διαγωνισμό 
προσωπικού Ο.Τ.Α. που προβλέπονται από τις διατάξεις των άρθρων 
18 και 20 του Ν. 1188/1981 και λειτουργούν σύμφωνα με αυτές. 

.7. Διατηρούνται οι επιτροπές κατάρτισης κτηματολογίων Ο.Τ.Α. 
που προβλέπονται από τις διατάξεις του άρθρου 228 του Π.Δ. 323/ 

1989 και λειτουργούν σύμφωνα με αυτές. 

8. Διατηρούνται οι επιτροπές εκτίμησης ακινήτων σε δήμους ή κοινό¬ 
τητες που προβλέπονται από τις διατάξεις της παρ. 2 του άρθρου 7 του 
Π.Δ. 270/1981 και λειτουργούν σύμφωνα με αυτές. 

9. Διατηρούνται οι επιτροπές για την ίδρυση δημοτικών και κοινοτι¬ 
κών νεκροταφείων που προβλέπονται από τις διατάξεις του άρθρου 1 
του Α.Ν. 582/1968 και λειτουργούν σύμφωνα με αυτές. 

10. Διατηρούνται οι επιτροπές διενέργειας διαγωνισμών για την 
εκτέλεση έργων Ο.Τ.Α. που προβλέπονται από τις διατάξεις του άρθρου 
5 του Π.Δ. 171/1987 και του άρθρου 21 του Π.Δ. 609/1985 και λει¬ 
τουργούν σύμφωνα με αυτές. 

11. Διατηρούνται οι επιτροπές εισήγησης για ανάθεση έργων που 
προβλέπονται από τις διατάξεις του άρθρου 4 του Ν. 1418/1984 και 
των άρθρων 22 του Π.Δ. 609/1985 και 6 του Π.Δ. 171/1987 και 
λειτουργούν σύμφωνα με αυτές. 

12. Διατηρούνται οι επιτροπές αξιολόγησης γραφείων μελετών για 
την ανάθεση εκπόνησης μελετών που προβλέπονται από τις διατάξεις 
τρυ άρθρου 11 του Ν. 716/1977 και του άρθρου 2 του Π.Δ. 194/ 
1979 και λειτουργούν σύμφωνα με αυτές. 

13. Διατηρούνται οι επιτροπές για τη διαπίστωση βλαβών σε έργα, 
υλικά, εγκαταστάσεις ή μηχανήματα Ο.Τ.Α. που προήλθαν από ανω- 
τέρα βία ή θεομηνία ή από άλλες αιτίες, που προβλέπονται από τις δια¬ 
τάξεις του άρθρου 45 του Π.Δ. 609/1985 και λειτουργούν σύμφωνα με 
αυτές. 

14. Διατηρούνται οι επιτροπές κρίσης αρχιτεκτονικών διαγωνισμών 
έργων κτηριακών και διαμόρφωσης χώρων καθώς και καλλιτεχνικών 
έργων Ο.Τ.Α. που προβλέπονται από τις διατάξεις του άρθρου 9 του 
Π.Δ. 28/1980, άρθρου 3 του Π.Δ. 1188/1981 και του Π.Δ. 331/ 
1983 και λειτουργούν σύμφωνα με αυτές. 

15. Διατηρούνται οι επιτροπές γνωμοδότησης για εκποίηση μηχανη¬ 
μάτων, οχημάτων, εργαλειομηχανών κ.λπ. ειδών μηχανικού εξοπλι¬ 
σμού των νομαρχιακών ταμείων που προβλέπονται από τις διατάξεις 
του άρθρου 9 του Ν.Δ. 18/1968 και λειτουργούν σύμφωνα με αυτές. 

16. Διατηρείται η επιτροπή διαλογής και εκποίησης αχρήστων και 
ασύμφορης εκμετάλλευσης ειδών μηχανικού εξοπλισμού και διαπίστω¬ 
σης της εξαέρωσης βενζίνης αποθηκών του Υπουργείου Εσωτερικών 
που προβλέπεται από τις διατάξεις του άρθρου 68 του Ν.Δ. 3033/ 
1954, άρθρου 9 του Ν. 18/1968 και του άρθρου 17 της 86301/ 
24.10.1974 απόφασης του Υπουργού Εσωτερικών και λειτουργεί σύμ¬ 
φωνα με αυτές. 

ΚΕΦΑΛΑΙΟ Β' 

Συγχώνευση συλλογικών οργάνων. 

Άρθρο 4 

1. Τα συλλογικά όργανα: 

α) Επιτροπή καθορισμού του τιμήματος δημοτικών και κοινοτικών 
ακινήτων που εκποιούνται απευθείας και χωρίς δημοπρασία. 

β) Επιτροπή καθορισμού τιμήματος δημοτικών και κοινοτικών οικο¬ 
πέδων που εκποιούνται και 

γ) Επιτροπή εκτίμησης δημοτικών και κοινοτικών ακινήτων που εκ¬ 
ποιούνται με δημοπρασία, που προβλέπονται από τις διατάξεις του άρ¬ 
θρου 231 του Π.Δ. 323/1989, της παρ. 2 του άρθρου 28 του Ν. 
1080/1980, σε συνδυασμό με τα άρθρα 11 και 1,2 του Ν. 127/1975 
και της παρ. 1 του άρθρου 7 του Π.Δ. 270/1981 συγχωνεύονται σε 
ενιαίο συλλογικό όργανο με τον τίτλο «επιτροπή καθορισμού τιμήματος 
εκποιουμένων δημοτικών και κοινοτικών ακινήτων». 

Η επιτροπή αυτή αποτελείται από: .. 

α) Δύο δημοτικούς ή κοινοτικούς συμβούλους, που ορίζονται από το 
δημοτικό ή κοινοτικό συμβούλιο από τους οποίους ο ένας μετέχει ως 
πρόεδρος. 

β) Ένα μηχανικό ή υπομηχανικό της τεχνικής υπηρεσίας του δήμου 
ή της κοινότητας ή όπου δεν υπάρχει τεχνική υπηρεσία, από ένα μηχα¬ 
νικό ή υπομηχανικό της τεχνικής υπηρεσίας δήμων και κοινοτήτων 
(Τ.Υ.Δ.Κ.) που ορίζεται από το δήμαρχο ή τον πρόεδρο Κοινότητας ή το 
νομάρχη, κατά περίπτωση. 

Για τις αρμοδιότητες και τη λειτουργία της επιτροπής ισχύουν οι πιο 
πάνω διατάξεις: 

2. Τα συλλογικά όργανα: 

α) Επιτροπή εξακρίβωσης ελαττωμάτων ή παραλείψεων μελέτης, 
που συντάχθηκε από ιδιώτη μελετητή ή ιδιωτικό γραφείο μελετών, τα 
οποία διαπιστώνονται μετά την παραλαβή της, και 


β) Επιτροπή εξέτασης των αποδιδόμενων υπό του αναδόχου μελέτης 
πταισμάτων του εργοδότη Ο.Τ.Α. εξαιτίας των οποίων ο ανάδοχος ζη¬ 
τεί αποζημίωση χωρίς λύση της συμβάσεως, που προβλέπονται από τις 
διατάξεις των άρθρων 15 και 22 του Π.Δ. 194/1979 συγχωνεύονται 
σε ενιαίο συλλογικό όργανο με τον τίτλο «επιτροπή εξακρίβωσης ελατ¬ 
τωμάτων ή παραλείψεων μελέτης - πταισμάτων του εργοδότη Ο.Τ.Α.». 

Η επιτροπή αποτελείται από τρεις τεχνικούς υπαλλήλους μεταξύ των 
οποίων συγκαταλέγεται ο επιβλέπων μηχανικός ή ο προϊστάμενος της 
τεχνικής υπηρεσίας. 

Για τις αρμοδιότητες και λειτουργία αυτής ισχύουν οι πιο πάνω δια¬ 
τάξεις. 

3. Τα συλλογικά όργανα: 

α) Α/θμια επιτροπή κρίσεως αγωνιστών εθνικής αντίστασης, περιό¬ 
δου 1941-1945 και 

β) Α/θμια επιτροπή κρίσεως αγωνιστών δικτατορίας, που προβλέπο- 
νται από τις διατάξεις του άρθρου 9 του Π.Δ. 379/1983, του άρθρου 
46 του Ν. 1543/1985 και του άρθρου 3 της 58448/29.7.1985 από¬ 
φασης των Υπουργών Εσωτερικών και Δημόσιας Τάξης συγχωνεύονται 
σε ενιαίο συλλογικό όργανο με τον τίτλο «Α/θμια επιτροπή κρίσης αγω¬ 
νιστών εθνικής αντίστασης περιόδου 1941-1945 και δικτατορίας 
1967-1974». 

Η επιτροπή αυτή αποτελείται από: 

α) Ένα δικαστικό λειτουργό. 

β) Έναν εκπρόσωπο της τοπικής αυτοδιοίκησης. 

γ) Ένα πρόσωπο που έλαβε μέρος ενεργά στην εθνική αντίσταση ή 
ένα πρόσωπο με διαπιστωμένη αντιστασιακή δράση κατά της δικτατο¬ 
ρίας, που ορίζεται να συμμετέχει κατά περίπτωση. 

Για τις αρμοδιότητες και λειτουργία αυτής ισχύουν οι πιο πάνω δια¬ 
τάξεις. 

ΚΕΦΑΛΑΙΟ Γ 

Κατάργηση συλλογικών οργάνων. 

Άρθρο 5 

Α. Τα παρακάτω συλλογικά όργανα και οι σχετικές διατάξεις συ¬ 
γκρότησης, σύνθεσης και λειτουργίας αυτών καταργούνται: 

1. Η επιτροπή επιλογής υπαλλήλων για παρακολούθηση προγραμ¬ 
μάτων επιμόρφωσης και εξειδίκευσης που προβλέπεται από τις διατά¬ 
ξεις του άρθρου 34 του Ν. 1943/1991 και της ΔΙΕΚ.Α/φ3/42279/ 

1.11.1991 απόφασης του Υπουργού Προεδρίας της Κυβέρνησης. 

2. Οι επιτροπές εκκαθάρισης αρχείων της κεντρικής και των περιφε¬ 
ρειακών υπηρεσιών του Υπουργείου Εσωτερικών που προβλέπονται 
από τις διατάξεις του άρθρου 4 του Π.Δ. 162/1979 και των άρθρων 
10 και 11 του Π.Δ. 320/1979. 

3. Η επιτροπή καθορισμού αντιτίμου διάθεσης αντιτύπων εκλογικών 
καταλόγων κ.λπ. που προβλέπεται από τις διατάξεις του άρθρου 21 του 
Π.Δ. 265/1989. 

, 4. Οι επιτροπές για την καταβολή αποζημίωσης στους δικαιούχους 
σε περίπτωση δέσμευσης υδάτων που προβλέπονται από τις διατάξεις 
του άρθρου 3 του Π.Δ. 352/1985. 

5. Οι επιτροπές εντοπισμού σχολαζουσών αδειών εκμετάλλευσης πε¬ 
ριπτέρων, λιανικής πώλησης καπνοβιομηχανικών προϊόντων και ειδών 
μονοπωλείου, που προβλέπονται από τις διατάξεις του άρθρου 30 του 
Ν.Δ. 1044/1971 και του άρθρου 1 της 443/41/190984/ 

30.1.1991 απόφασης των Υπουργών Εθνικής Αμύνης και Δημόσιας 
Τάξης. 

6. Οι επιτροπές που αποφασίζουν για την καταβολή αποζημίωσης 
από τροχαία αδικήματα που προκλήθηκαν από οχήματα του δημοσίου, 
που προβλέπονται από τις διατάξεις του άρθρου 4 του Ν. 976/1979. 

Β. Η αποφασιστική αρμοδιότητα των καταργουμένων πιο πάνω συλ¬ 
λογικών οργάνων γνωμοδοτικής αρμοδιότητας ασκείται εφεξής δίχως 
προηγούμενη γνωμοδότηση. 

ΚΕΦΑΛΑΙΟ Δ’ 

Λειτουργία. 

Άρθρο 6 

Για τη λειτουργία των παραπάνω συμβουλίων και επιτροπών έχουν 
εφαρμογή οι γενικοί κανόνες λειτουργίας των συλλογικών οργάνων (άρ¬ 
θρο 19 Ν. 1599/1985). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιβυθεί στην Εφημερίδα της Κυβερνήσεως. 
Αθήνα, 6 Αυγούστου 1992 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 


ΕΣΩΤΕΡΙΚΟΝ 

ΝΙΚ. ΚΛΕΙΤΟΣ 


Αριθ, Φ.5150/22091/91κ.α. 

Πολιτογράφηση αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 


( 2 ) 


Με την αριθ. Φ.5150/22091/91/6.8.1992 απόφαση του Υπουρ¬ 
γείου Εσωτερικών έγινε δεκτή η από 18.10.1989 αίτηση πολιτογρά- 
ι/ησης του αλλογενούς οιλλοδαπού Γεωργίου ΣΟΥΑΓΙΑ του ΝαΤμ, για 
απόκτηση της Ελληνικής ιθαγένειας. 

Με την αριθ. Φ.3301/9481/92 όμοια με την ίδια παραπάνω χρο¬ 
νολογία έγινε δεκτή η από 3.7.1990 αίτηση πολιτογράφησης του ομο¬ 
γενούς οιλλοδαπού ΠΡΩΪΟΥ Γεωργίου του Ανέστη, για απόκτηση της 
Ελληνικής ιθαγένειοις. 

Με την αριθ. Φ.8117/9814/92 όμοια με την ίδια παραπάνω χρο¬ 
νολογία έγινε δεκτή η από 30.8.1988 αίτηση πολιτογράφησης του 
ομογενούς οιλλοδαπού ΜΕΣΣΗΝΕΖΗ Χρήστου του Ναπολέωντα, για 
απόκτηση της Ελληνικής ιθαγένειοις. 

Με την αριθ. Φ.16758/9804/92 όμοια με την ίδια παραπάνω χρο¬ 
νολογία έγινε δεκτή η από 1.2.1990 αίτηση πολιτογράφησης του ομο¬ 
γενούς οιλλοδαπού ΜΗΛΙΩΤΗ Στυλιανού του Χριστοφόρου, για από¬ 
κτηση της Ελληνικής ιθαγένειας. 

Με την αριθ. Φ.16672/9786/92 όμοια με την ίδια παραπάνω χρο¬ 
νολογία έγινε δεκτή η από 12.12.1990 αίτηση πολιτογράφησης της 
ολλογενούς οιλλοδαπής ΒΑΛΟΣΕΚ Εύα του Βλαντισλάβ, συζ. Ανα- 
γιάννη Νικολάου, για απόκτησή της Ελληνικής ιθαγένειας. 

Με την αριθ. Φ.6077/6954/92 όμοια με την ίδια παραπάνω χρο¬ 
νολογία έγινε δεκτή η από 17.4.1991 αίτηση πολιτογράφησης του 
ομογενούς οιλλοδαπού ΠΑΠΑΔΟΠΟΥΛΟΥ Μιχαήλ του Σωκράτη, για 
απόκτηση της Ελληνικής ιθαγένειοις. 

Με την αριθ. Φ.7780/10377/92 όμοια με την ίδια παραπάνω χρο¬ 
νολογία έγινε δεκτή η από 15.4.1991 αίτηση πολιτογράφησης του 
ομογενούς οιλλοδαπού ΛΕΩΝΙΔΟΥ Παναγιώτη του Πέτρου, για από¬ 
κτηση της Ελληνικής ιθαγένειοις. 

Με την αριθ. Φ.3502/8281/92 όμοια με την^δια παραπάνω χρο¬ 
νολογία έγινε δεκτή η από 14.2.1986 αίτηση πολιτογράφησης της αλ¬ 
λογενούς αλλοδαπής ΝΤΑΒΟΥΛ Νουριγιέ συζ. Μπισάρα - Ευαγγέλου, 
για απόκτηση της Ελληνικής ιθαγένειας. 

Με την Φ.12820/7155/92 όμοια με την ίδια παραπάνω χρονολο¬ 
γία έγινε δεκτή η από 6.8.1985 αίτηση πολιτογράφησης του αλλογε- 
νούς οιλλοδαπού ΛΕΒΙΝΟΒΙΤΣ Τσεσλάβ του Μπολεσλάβ, για από¬ 
κτηση της Ελληνικής ιθαγένειας. 

Με την Φ.7891/19951/91 όμοια με την ίδια παραπάνω χρονολο¬ 
γία έγινε δεκτή η από 21.3.1990 αίτηση πολιτογράφησης του ομογε¬ 
νούς οιλλοδαπού ΔΗΜΗΤΡΙΟΥ Χρήστου του Ανδρέα, για απόκτηση 
της Ελληνικής ιθαγένειας. 

Με την Φ.5924/9874/92 όμοια με την ίδια παραπάνω χρονολογία 
έγινε δεκτή η από 19.3.1991 αίτηση πολιτογράφησης του ομογενούς 
αλλοδαπού ΜΑΤΣΑΓΚΟΥ Ανδρέα του Κυριάκου, για απόκτηση της 
Ελληνικής ιθαγένειας. 

Με την Φ.8568/8006/92 όμοια με την ίδια παραπάνω χρονολογία 
έγινε δεκτή η από 30.5.1991 αίτηση πολιτογράφησης της ομογενούς 
οιλλοδαπής ΠΑΠΑΚΩΝΣΤΑΝΤΙΝΟΥ Κλειώς - Σταματίας, συζ. Λεω¬ 
νίδα, για απόκτηση της Ελληνικής ιθαγένειοις. 

Με την αριθ. Φ.3422/9500/92 όμοια με την ίδια παραπάνω χρο¬ 
νολογία έγινε δεκτή η από 27.2.1991 αίτηση πολιτογράφησης της 
ομογενούς αλλοδαπής ΓΙΑΛΙΝΑΚΗ Βέρας συζ. Θεοδώρου, για από¬ 
κτηση της Ελληνικής ιθαγένειοις. 

Με την αριθ. Φ.5820/2297/92 όμοια με την ίδια.παραπάνω χρο¬ 
νολογία έγινε δεκτή η από 4.3.1991 αίτηση πολιτογράφησης του ομο¬ 
γενούς οιλλοδαπού Γεωργίου ΠΕΤΣΑ του Παναγιώτη, για απόκτηση 
της Ελληνικής ιθαγένειας. 

Με την αριθ. Φ.5206/2115/92 όμοια με την ίδια παραπάνω χρο¬ 
νολογία έγινε δεκτή η από 29.3.1991 αίτηση πολιτογράφησης του 
ομογενούς αλλοδαπού Μηνά ΚΟΪΖΗ του Ευσταθίου, για απόκτηση της 
Ελληνικής ιθαγένειας. 


Με την αριθ. Φ.7609/8678/92 όμοια με την ίδια παραπάνω χρο¬ 
νολογία έγινε δεκτή η από 4.11.1991 αίτηση πολιτογράφησης του αλ¬ 
λογενούς αλλοδαπού ΑΣΚΑΝΙΑΝ Ιωάννη του Αγκόπ, για απόκτηση 
της Ελληνικής ιθαγένειας. 

Με την αριθ. Φ. 16771/7759/92 όμοια με την ίδια παραπάνω χρο¬ 
νολογία έγινε δεκτή η από 19.11.1991 αίτηση πολιτογράφησης της 
αλλογενούς αλλοδαπής ΣΑΝΜΠΑΡΧΑΝΤΑΝΤ Νάζλα του Φουάντ, για 
απόκτηση της Ελληνικής ιθαγένειας. 

Με την αριθ. Φ. 16281/21829/91 όμοια με την ίδια παραπάνω 
χρονολογία έγιναν δεκτές οι από 26.9.1990 αιτήσεις πολιτογράφησης 
των ομογενών αλλοδαπών ΒΙΓΛΗ Χρυσοστόμου του Ευστρατίου, της 
συζύγου του Δημητρούλας και της κόρης του Βασιλικής, για απόκτηση 
της Ελληνικής ιθαγένειας. 

Αθήνα, 6 Αυγούστου 1992 
Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

-*- 

Αριθ. 55150 (3) 

Καθορισμός ειδικών όρων και ουσιαστικών προϋποθέσεων για απασχό¬ 
ληση ειδικού επιστήμονα με σύμβαση μίσθωση^ έργου στο Υπουρ¬ 
γείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/1987 (ΦΕΚ 195/Α) «Προσλήψεις 
στο Δημόσιο τομέα, κοινωνικός έλεγχος στη δημόσια διοίκηση κ.λπ.» 
όπως τροποποιήθηκε μεταγενέστερα. 

β) Τα άρθρα 1 (παρ. 4) και 6 (παρ. 1) του Ν.1256/82 (ΦΕΚ 65/Α/ 
82), για την πολυθεσία την πολυαπασχόληση και την καθιέρωση ανώ¬ 
τατου ορίου απολαβών #.λπ.». 

2. Την Π.Υ.Σ. με αριθμό 160/31.12.1991 «Αναστολή των διορι¬ 
σμών και των προσλήψεων στο Δημόσιο τομέα έως 31 Δεκεμβρίου 
1992». 

3. Την απόφαση της Γ.Υ.Σ. με αριθμό 39/20.2.1992 «Έγκριση 
ανάθεσης έργου σε έναν (1) Ειδικό Επιστήμονα, από το ΥΠΕΘΟ. 

4. Την κοινή απόφαση αριθ. 20071/562/5.5.1992 (ΦΕΚ 337/ 
Β’/26.5.1992 «Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο ΥΠΕΘΟ». 

5. Την αριθ. 33361/5.9.91 (ΦΕΚ 703/Β’/5.9.91) κοινή υπουρ¬ 
γική απόφαση «Μεταβίβαση εξουσίας υπογραφής σύμφωνα με το άρθρο 
7 παρ. 1 του Ν. 1943/91, στους Γενικούς Διευθυντές». 

6. Την ανάγκη εκπόνησης έργου που συνίσταται: 

- Στην εξέταση της δυνατότητας νέων μεθοδεύσεων οικονομικής συ¬ 
νεργασίας Ελλάδας και Αραβικών Χωρών του Συμβουλίου Συνεργα¬ 
σίας του Αραβικού Κόλπου (ΣΣΚ) για την προώθηση του εξαγωγικού 
εμπορίου προς τις χώρες αυτές. 

- Στην προετοιμασία των μικτών Διυπουργικών Επιτροπών Οικονο¬ 
μικής και Τεχνικής Συνεργασίας Ελλάδας - Αραβικών Χωρών. 

- Στο χειρισμό των φακέλλων των Αραβικών και Μεσογειακών Χω¬ 
ρών και την υποβοήθηση του τμήματος μελετών της ΔΟΣ στην επεξερ¬ 
γασία των Εκθέσεων - Μελετών για τις Αραβικές χώρες. 

- Στη μετάφραση των Πρακτικών, Πρωτοκόλλων και Συμφωνιών 
που υπογράφονται κατά τις εργασίες των Διυπουργικών Επιτροπών ή 
των Επιτροπών εμπειρογνωμόνων μεταξύ Ελλάδοις και Αραβικών Χω¬ 
ρών και 

- Στη διερμηνεία των συνομιλιών της Πολιτικής Ηγεσίαις του Υπουρ¬ 
γείου και των υπηρεσιακών παραγόντων με Άραβες ομολόγους τους 
καθώς και με άλλους Άραβες επισήμους που επισκέπτονται τη χώρα 
μας. 

7. Το γεγονός ότι το ανωτέρω έργο κρίνεται απόλυτα αναγκαίο και 
επείγον και λόγω της ιδιαιτερότητάς του, πρέπει να ανατεθεί σε άτομο 
με ειδικές γνώσεις, αποφασίζουμε: 

Καθορίζουμε τους ειδικούς όρους και τις ουσιαστικές προϋποθέσεις 
απασχόλησης για έναν (1) Ειδικό Επιστήμονα, κάτοχο πτυχίου Ανωτά- 
της Σχολής, γνώστη της αραβικής, αγγλικής και γαλλικής γλώσσας, 
υπάλληλο της ΕΡΤ, με εμπειρία σε θέματα που αφορούν τις ελληνικές 
σχέσεις με τις αραβικές χώρες, προκειμένου να απασχοληθεί με σύμ¬ 
βαση μίσθωσης έργου στο Υπουργείο Εθνικής Οικονομίας για χρονικό 

διάστημα ενός (1) έτους, με την εκπόνηση του έργου που μνημονεύεται 
στο σκεπτικό της παρούσας απόφασης με στοιχείο 6, το οποίο δεν ανά¬ 
γεται στον κύκλο καθηκόντων των υπαλλήλων του ΥΠΕΘΟ, ως εξής: 

1. Η κατ’ αποκοπή αμοιβή του ανωτέρω αναδόχου για τον ένα χρόνο 
απασχόλησης θα είναι οκτακόσιες είκοσι πέντε χιλιάδες (825.000) 
δροεχμές και θα βαρύνει τις πιστώσεις του τακτικού προϋπολογισμού 
έτους 1992 Κ.Α. 0871 «Αμοιβές φυσικών προσώπων με σύμβαση μί¬ 
σθωσης έργου» φορέας 13/110 του Υπουργείου Εθνικής Οικονο¬ 
μίας. 

2. Η παραπάνω αμοιβή θα καταβληθεί στον εν λόγω ανάδοχο σε 
έντεκα (11) ισόποσες δόσεις μετά την έναρξη εκτέλεσης του έργου, ανά¬ 
λογα με την πρόοδο αυτού και ύστερα από σχετική βεβαίωση της Υπη¬ 
ρεσίας. 

3. Το ποσό της ανωτέρω κατά μήνα αμοιβής και το σύνολο των μη¬ 
νιαίων αποδοχών του δεν δύνανται να υπερβούν το ανώτατο όριο απο¬ 
λαβών του Προέδρου του Αρείου Πάγου, σύμφωνα με την παρ. 1 του 
άρθρου 6 του Ν. 1256/82, όπως αντικαταστάθηκε με το άρθρο 33 του 
Ν. 1326/83. 

4. Στη σχετική σύμβαση να οριστεί ότι: 

α) Ο ανάδοχος εισπράττει την αμοιβή με βάση το προβλεπόμενο από 
τις ισχύουσες διατάξεις του Κώδικα Φορολογικών Στοιχείων φορολο¬ 
γικό στοιχείο. 

β) Δεν υπάρχει υποχρέωση του Υπουργείου για ασφάλιση του αναδό¬ 
χου σε φορέα κύριας ή επικουρικής ασφάλισης. 

γ) Η εκτέλεση του έργου δεν συνδέεται με το ωράριο εργασίας της 
υπηρεσίας και ότι απαγορεύεται η απασχόληση του·αναδόχου σε έργα ή 
καθήκοντα άσχετα με το έργο που του ανατίθεται. 

δ) Ο ανάδοχος δεν δικαιούται άδεια, ούτε επιδόματος αδείας και εορ¬ 
τών. 

5. Τόπος εκτέλεσης του έργου ορίζεται η Κεντρική Υπηρεσία του 
Υπουργείου Εθνικής Οικονομίας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1992 

Με εντολή Υπουργών 
ΟΙ ΓΕΝΙΚΟΙ ΔΙΕΥΘΥΝΤΕΣ ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ . ΕΘΝΙΚΗΣ ΟΙΚΟΝΟΜΙΑΣ 

ΒΑΣΙΛΕΙΟΣ ΑΝΔΡΟΝΟΠΟΥΛΟΣ ΝΙΚΟΛΑΟΣ ΑΛΕΥΡΟΜΥΤΗΣ 

ΟΙΚΟΝΟΜΙΚΩΝ 
ΒΑΣΙΛΕΙΟΣ ΡΙΖΑΣ 

- ♦ - 

Αριθ. 56643/ΑΙΟΑΠ921 (4) 

Τροποποίηση και συμπλήρωση Συγκρότησης του Διοικητικού Συμβου¬ 
λίου Δ.Ε.Θ. Α.Ε. 

Ο ΥΠΟΥΡΓΟΣ ΕΘΙΜΙΚΗΣ ΟΙΚΟΝΟΜΙΑΣ . 

Έχοντας υπόψη: 

1. Τις διατάξεις: 

α. Του Ν. 735/77 «περί ιδρύσεως Εταιρείας υπό την επωνυμίαν 
«ΔΙΕΘΝΗΣ ΕΚΘΕΣΙΣ ΘΕΣΣΑΛΟΝΙΚΗΣ ΑΝΩΝΥΜΟΣ ΕΤΑΙ¬ 
ΡΕΙΑ». 

β. Του Π.Δ. 405/91 «Μεταφορά και συγχώνευση της Γενικής 
Γραμματείας Εξωτερικού Εμπορίου και του Τμήματος Εσωτερικής 
Αγοράς της Γενικής Διεύθυνσης Εσωτερικού Εμπορίου του Υπουργείου 
Εμπορίου στη Γενική Γραμματεία Διεθνών Οικονομικών Σχέσεων 
(ΔΟΣ) του Υπουργείου Εθνικής Οικονομίας (ΥΠΕΘΟ). 

2. Την Υ 1687/17.2.1992 (Β 104) κοινή απόφαση του Πρωθυ¬ 
πουργού και του Υπουργού Εθνικής Οικονομίας «περί καθορισμού αρ¬ 
μοδιοτήτων των Υφυπουργών Εθνικής Οικονομίας». 

3. Τις με αριθ. Ε1/6223/1.11.1990 και Ε1/2361/10.6.91 απο¬ 
φάσεις σχετικά με τη Συγκρότηση του Δ.Σ. της Δ.Ε.Θ. 

4. Το αριθ. 8794/10.6.92 έγγραφο της Δ.Ε.Θ. περί τροποποίησης 
και συμπλήρωσης του Δ.Σ. της Δ.Ε.Θ. 

5. Την αριθ. 685/181123/31.3.92 απόφαση του Δημάρχου Θεσ/ 
νίκης. 

6. Την αριθ. 7/1987 γνωμοδότηση του Νομ. Συμβούλου του 
Υπουργείου Εμπορίου. 

7. Το αριθ. 1147/17.7.91 έγγραφο της Νομ. Υπηρεσίας του 
Υπουργείου Εθνικής Οικονομίας, αποφασίζουμε: 

1. Τροποποιούμε την αρ. Ε1/6223/1.11.90 απόφαση που αφορά 
τη Συγκρότηση του Δ.Σ. της Δ.Ε.Θ. Α.Ε. όπως αυτή τροποποιήθηκε 


μεταγενέστερα και ορίζουμε τον Παναγιώτη Δέντσορα ως-εκπρόσωπο 
του Τεχνικού Επιμελητηρίου Ελλάδος - Παράρτημα θεσ/νίκης σε αντι¬ 
κατάσταση του Αλέξανδρου Κωνσταντόπουλου που παραιτήθηκε. 

2. Συμπληρώνουμε την ως άνω απόφαση και ορίζουμε τον Νικόλαο 
Αρβανίτη, Δημοτικό Σύμβουλο ως εκπρόσωπο του Δημάρχου Θεσσαλο¬ 
νίκης στις συνεδριάσεις του Δ.Σ. της Δ.Ε.Θ. Α.Ε. σε περίπτωση κωλύ¬ 
ματος ή απουσίας του. 

Κατά τα λοιπά ισχύει η με αριθ. Ε1/6223/1.11.90 απόφασή μας. 

Η απόφαση αιΓτή, που ισχύει από την υπογραφή της, να δημοσιευτεί 
στην Εφημερίδα της Κυβερνήσεως. 

Αθήνα, 10 Αυγούστου 1992 

Ο ΥΦΥΠΟΥΡΓΟΣ 

ΑΡΙΣΤΕΙΔΗΣ ΤΣΙΠΛΑΚΟΣ ■; 

- -4 - 

Αριθ. 1074141/860/0006Α - (5) 

Αντικατάσταση μέλους στο Γνωμοδοτικό Συμβούλιο Δημοσίων Κτημά¬ 
των και Ανταλλάξιμης Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 90 του Π.Δ. 284/88 «Οργανισμός Υπουργείου 
Οικονομικών», όπως τροποποιήθηκε και ισχύει σήμερα. 

2. Την αριθμ. 1001762/12/0006Α'/3.1.91 απόφαση «Ορισμός 
μελών στο Γνωμοδοτικό Συμβούλιο Δημοσίων Κτημάτων και Ανταλ¬ 
λάξιμης Περιουσίας», όπως τροποποιήθηκε με τις αριθμ. 1015285/ 
260/0006Α-/12.2.91 και 1090167/1399/0006Α-/15.10.91 
αποφάσεις μας. 

3. Το αριθμ. 35295/17.7.92 έγγραφο του Νομικού Συμβουλίου 

του Κράτους. ' 

4. Την αριθμ. 1092170/1378/0006Α-/15.10.91 (ΦΕΚ 846/ 
Β'/15.10.91) απόφαση μεταβίβασης εξουσίας να υπογράφει «Με 
Εντολή Υπουργού» στο Γ ενικό Δ/ντή Διοικητικής Υποστήριξης, αποφα¬ 
σίζουμε: 

Α. Αντικαθιστούμε το τακτικό μέλος στο Γνωμοδοτικό Συμβούλιο 
Δημοσίων Κτημάτων και Ανταλλάξιμης Περιουσίας, Κων/νο Ντούση, 
Πάρεδρο του Ν.Σ.Κ. και ορίζουμε στη θέση του τον Ανδρέα Φυτράκη, 
επίσης Πάρεδρο του Ν.Σ.Κ., που υπηρετεί στο Γραφείο Νομικού Συμ¬ 
βούλου του Υπουργείου Οικονομικών. 

Β. Κατά τα λοιπά ισχύει η αριθμ. 1001762/12/0006Α’/3.1.91 
απόφασή μας όπως τροποποιήθηκε με τις αριθμ. 1015285/260/ 
0006Α-/12.2.91 και 1090167/1399/0006Α'/15.10.91 αποφά¬ 
σεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

— - -♦ -- 

Αριθ. ΥΠΠΟ/ΑΙΟΙΚ/Α6/Φ56/38374 (6) 

Εξαίρεση από τις διαδικασίες του Ν. 1735/87 που αναφέρεται στις 

προσλήψεις για την πλήρωση θέσεων του κλάδου ΥΈ3 Νυκτοφυλά¬ 
κων στο Υπουργείο Πολιτισμού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. του άρθρου 21 παρ. 2 του Ν. 2026/1992 (ΦΕΚ 43/Α'/ 
23.3.92), 

β. των άρθρων 3 και 4 της Π.Υ.Σ. 160/31.12.91 «Αναστολή των 
διορισμών και τωνπροσλήψεων στο Δημόσιο Τομέα έως τις 31 Δεκεμ¬ 
βρίου 1992» (ΦΕΚ 208/Α-/31.12.91), 

γ. του άρθρου 15 παρ. 4 του Ν. 1943/1991 (ΦΕΚ 50/Α’/ 
11.4.91), 

δ. του άρθρου 1 παρ. 2’περ. ια' και τού άρθρου 4 του Ν. 1735/1987 
(ΦΕΚ 195/Α-/11.11.87), 

ε. του άρθρου 48 του Π.Δ. 611/1977 (κωδ/ση Υπαλληλικού Κώ¬ 
δικα). 

2. Τον Οργανισμό του Υπουργείου Πολιτισμού (Π.Δ. 941/77 όπως 
τροποποιήθηκε με το Π.Δ. 369/88). 

3. Την πρόταση της Υπουργού Πολιτισμού με αριθμ. ΥΠΠΟ/ 
ΔΙΟΙΚ/Α6/Φ56/9865/26.2.92 για την, κατ’ εξαίρεση του μέτρου 
αναστολής των διορισμών, έγκρισης πλήρωσης θέσεων του κλάδου ΥΕ3 
Νυκτοφυλάκων του ΥΠΠΟ. 

4. Την με αριθμ. 140/8.7.92 απόφαση του Πρωθυπουργού, με την 
οποία εγκρίθηκε, κατ’ εξαίρεση του μέτρου αναστολής των διορισμών, η 
πλήρωση ογδόντα (80) κενών οργανικών θέσεων του, κλάδου ΥΕ3 Νυ¬ 
κτοφυλάκων του Υπουργείου Πολιτισμού, αποφασίζουμε: 

1. Εξαιρούμε από τις διαδικασίες του Ν. 1735/87 που αναφέρονται 
στις προσλήψεις, την πλήρωση ογδόντα (80) κενών οργανικών θέσεων 
του κλάδου ΥΕ3 Νυκτοφυλάκων του Υπουργείου Πολιτισμού, για την 
κάλυψη αναγκών σε αρχαιολογικούς χώρους, μουσεία και αρχαιολογι¬ 
κές συλλογές όλης της χώρας, επειδή συντρέχουν ειδικοί λόγοι και συ¬ 
γκεκριμένα σε σύνολο τριακοσίων πέντε (305) οργανικών θέσεων Νυ¬ 
κτοφυλάκων, υπάρχουν εκατόν τριάντα επτά (137) κενές, με αποτέλε¬ 
σμα να δημιουργούνται σοβαρά προβλήματα στη νυκτοφύλαξη και να 
τίθεται σε κίνδυνο η ασφάλεια της πολιτιστικής μας κληρονομιάς. 

2. Η πλήρωση των θέσεων αυτών θα γίνει με επιλογή σύμφωνα με 
τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΣΟΤ. ΚΟΥΒΕΛΑΣ ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ. ΥΠΠΟ/ΑΙΟΙΚ/Α1/37373 (7) 

Μεταφορά οργανικής θέσης του κλάδου ΔΕΙ Δ/κού από την Κ,Υ. του 
ΥΠΠΟ στη ΙΘ’ Ε.Π.Κ.Α. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: . 

α) του Ν. 681/77 «περί συστάσεως θέσεων προσωπικού και ετέρων 
τινών διατάξεων αφορωσών εις το Υπουργείο Πολιτισμού», 

β) των άρθρων 65 και 84 του Π. Δ/τος 942/77 «Περί Οργανισμού 
του Υπουργείου Πολιτισμού». 

2. Τις αριθμ. 57309/11833/8.9.81, 59938/12405/18.9.81 
και 63253/18157/2.10.81 αποφάσεις του ΥΠΠΟ με τις οποίες συ- 
στάθηκαν αυτοδίκαια οργανικές θέσεις - κατ’ εφαρμογή των διατάξεων 
του άρθρου 4 του Ν. 1189/81 «Περί τακτοποιήσεως υπαλλήλων του 
Υπουργείου Πολιτισμού». 

3. Την αριθμ. 51918/8833/21.8.79 υπουργική απόφαση (ΦΕΚ: 
795/Β/14.9.79) με την οποία κατανεμήθηκαν οι οργανικές θέσεις των 
κλάδων ΔΕΙ Δ/κού και ΔΕ2 Δ/φων του ΥΠΠΟ στις Περιφερειακές 
Υπηρεσίες του ίδιου Υπουργείου. 

4. Το αριθμ. 1204/25.7.92 έγγραφο του Προϊσταμένου της Ιθ' 
Εφορείας Προϊστορικών και Κλασσικών Αρχ/των, σύμφωνα με το 
οποίο διαπιστώνεται η ύπαρξη υπηρεσιακών αναγκών, σε διοικητικό 
προσωπικό, στην Εφορεία αυτή, αποφασίζουμε: 

Μεταφέρουμε μία (1) οργανική θέση του κλάδου ΔΕΙ Διοικητικού 
του Υπουργείου Πολιτισμού από την Κεντρική Υπηρεσία αυτή, στη Ιθ’ 
Εφορεία Προϊστορικών και Κλασσικών Αρχ/των (Κομοτηνή) του ίδιου 
Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Αυγούστου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-+- ' 

Αριθ. ΚΑΤΕΧΝ/Δ/38274 (8) 

Χορήγηση άδειας ίδρυσης και λειτουργίας Ωδείου στη Φιλαρμονική Δή¬ 
μου Άμφισσας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί οργανισμού του Υπουργείου Πολιτι¬ 
σμού». 


3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.1957 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης», 

5. Το άρθρο 29 του Ν. 1158/81 «περί κυρώσεως του εσωτερικού 
κανονισμού του Ωδείου Θεσσαλονίκης». 

6. Την αριθμ. 9/27.5.1992 απόφαση του Διοικητικού Συμβουλίου 
της Φιλαρμονικής Δήμου Άμφισσας «Ίδρυση Μουσικής Σχολής». 

7. Την αριθ. 3335/22.3.1984 απόφαση του Νομάρχη Φωκίδας 
«Σύσταση ιδ. Νομικού προσώπου με το όνομα «Φιλαρμονική Δήμου 
Άμφισσας» Ν. Φωκίδας» (ΦΕΚ 227/τ.Β’/10.4.1984). 

8. Την αριθ. ΥΠΠΟ/ΓΝΟΣ/49095/30.10.1991 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής “Με 
εντολή Υπουργού” στους Γεν. Γραμματείς, Γεν- Δ/ντές και προϊσταμέ¬ 
νους των Διευθύνσεων τμημάτων και Γραφείων της Κεντρικής Υπηρε¬ 
σίας του ΥΠΠΟ» (ΦΕΚ 987/τ.Β·/28.11.1991). 

9. Το από 10.7.1992 πρακτικό αυτοψίας της Διεύθυνσης Τεχνικών 
Υπηρεσιών της Νομαρχίας Φωκίδας. 

10. Την από 28.5.1992 αίτηση του Δημάρχου Άμφισσας με τα συ¬ 
νημμένα δικαιολογητικά, αποφασίζουμε: 

1. Χορηγούμε στη Φιλαρμονική Δήμου Άμφισσαςάδεια ίδρυσης και 
λειτουργίας Μουσικής Σχολής με την επωνυμία «Μουσική ΐχολή Δή¬ 
μου Άμφισσας» που θα στεγαστεί στο κτίριο της οδού Ν. Κορδώνη στην 
Άμφισσα. 

2. Η Μουσική Σχολή θα λειτουργήσει τα τμήματα: 

1. Ωδικής. 2. Αρμονίας. 3. Αντίστιξης. 4. Φυγής. 5. Πληκτών. 
6. Κλασσικής κιθάρας. 7. Μονωδίας. 

3. Στην αίθουσα ομαδικής διασκαλίας δεν επιτρέπεται η φοίτηση πε¬ 
ρισσοτέρων των 15 σπουδαστών. 

Η άδεια ισχύει από το σχολικό έτος 1992-1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΚΑΤΕΧΝ/Α/38273 (9) 

Χορήγηση άδειας ίδρυσης και λειτουργίας Ωδείου και παραρτήματος 

αυτού στην Ομόρρυθμη Εταιρεία «Κέντρο Μουσικών Σπουδών - 

Αφοί Σάλτα Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ. 971/77 «Περί οργανισμού του Υπουργείου Πολιτισμού 
και Επιστημών». 

3. Το Β. Δ. 16/1966 «Περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων,ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφίας και άλλες διατάξεις του Υπουργείου Πολιτισμού». 

7. Την αριθ. ΥΠΠΟ/ΓΝΟΣ/33992/31.8.1987 «Προϋποθέσεις 
λειτουργίας Τμήματος κλασικής κιθάρας» (ΦΕΚ 500/Β/87). 

8. Την αριθ. ΥΠΠΟ/ΓΝΟΣ/49095/30.10.1991 απόφαση «Μετα¬ 
βίβαση αρμοδιοτήτων Υπουργού και δικαιώματος υπογραφής “Με 
εντολή Υπουργού” στους Γεν. Γραμματείς, Γεν. Δ/ντές και Προϊσταμέ¬ 
νους των Διευθύνσεων Τμημάτων και Γραφείων της Κ.Υ. του ΥΠΠΟ» 
(ΦΕΚ 987/τ.Β'987/28.11.1991). 

9. Την αριθ. ΥΠΠΟ/ΚΑΤΕΧΝ/Δ/26064/1546/26.7.90 από¬ 
φασή μας «Χορήγηση άδειας ίδρυσης και λειτουργίας Μουσικής Σχολής 
και παραρτήματος αυτής, στην Ομόρρυθμη Εταιρεία «Κέντρο Μουσι¬ 
κών Σπουδών ΑΦΟΙ ΣΑΛΤΑ Ο.Ε.». 

10. Το από 22.7.1992 πρακτικό αυτοψίας της Δ/νσης Τεχνικών 

Υπηρεσιών της Νομαρχίας Πιερίας. 

11. Την από 10.5.92 αίτηση του εκπροσώπου της Ομόρρυθμης 
Εταιρείας «Κέντρο Μουσικών Σπουδών Αφοί Σάλτα Ο.Ε.» με τα συνημ¬ 
μένα δικαιολογητικά, αποφασίζουμε: 

1. Χορηγούμε στην Ομόρρυθμη Εταιρεία «Κέντρο Μουσικών Σπου¬ 
δών - Αφοί Σάλτα Ο.Ε.» άδεια ίδρυσης και λειτουργίας Ωδείου, που θα 
στεγαστεί στο κτίριο της οδού Νικολάου Επισκόπου Κίτρους 6 στο Λιτό¬ 
χωρο Πιερίας με την επωνυμία «Ωδείο Χ.Γ. Σάλτα» και ενός Παραρτή¬ 
ματος αυτού, επί της οδού Παρθενίου Βαρδάκα 1 στην Κατερίνη. 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων Θεωρητικών Μαθημάτων και Συνθέσεως με 
Τμήματα: 

1. Ωδικής. 2. Αρμονίας. 3. Ενοργάνωσης. 4. Αντίστιξης και 5. Φυ- 
ϊήί· 

Β. Σχολή ενοργάνου μουσικής με Τμήματα: 

1. Πληκτών. 2. Εγχόρδων. 3. Πνευστών. 4. Κλασικής Κιθάρας. 

Γ. Σχολή Μονωδίαις με Τμήματα Μονωδίας. 

Δ. Σχολή Βυζαντινής Μουσικής. 

3. Το παράρτημα θα λειτουργήσει τα τμήματα: 

1. Ωδικής. 2. Αρμονίας. 3. Πληκτών. 4. Εγχόρδων. 5. Πνευστών. 
6. Κλασσικής κιθάρας. 7. Μονωδίας. 

4. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

5. Η άδεια ισχύει από το σχολικό έτος 1992-93. 

6. Η άδεια που χορηγήθηκε με την αρ. ΥΠΠΟ/ΚΑΤΕΧΝ/Δ/ 
26064/1546/26.7.90 απόφαση παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. ΥΠΠΟ/ΑΡΧ/Β1/Φ35/31453/577 (10) 

Χαρακτηρισμός του μετοχιακού ναού της Κουμίτσας Ιερισσού Χαλκι¬ 
δικής. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 987/ 
Β/28.11.91 και ΦΕΚ 17/Β/16.1.92) «Μεταβίβαση αρμοδιοτήτων 
Υπουργού.... κ.λ.π.». 

2. Τις διατάξεις του Ν. 1469/50. 

3. Γνωμοδότηση του τοπικού Συμβουλίου Μνημείων Κεντρικής και 
Δυτικής Μακεδονίας, με αριθ. Πράξεως 184/10.6.92, αποφασί¬ 
ζουμε: 

Χαρακτηρίζουμε τον I. Ν. Αγίου Χαραλάμπους (μετοχιακό ναό συ¬ 
γκροτήματος Χελανδαρίου) Κουμίτσας Ιερισσού Χαλκιδικής ως ιστο¬ 
ρικό διατηρητέο μνημείο. 

Πρόκειται για μονόχωρο ναό, διαστ. 11,30x7,70 μ. του οποίου η 
κόγχη εγγράφεται στο πάχος του ανατολικού τοίχου και είναι κτίσμα 
του 1862. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1992 

Με εντολή Υπουργού 
, Ο Προϊστάμενος της Δ/νσης 
ΝΙΚΟΣ ΖΙΑΣ 

-- ♦ - 

Αριθ. ΥΠΠΟ/ΑΡΧ/Φ33/25860/485 (11) 

Κήρυξη ως ιστορικού διατηρητέου μνημείου κτίσματος στην Αγιά 
Πάργας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Π.Δ. 941/77 (ΦΕΚ 320/Α/17.10.77) «Περί Οργανισμού 
του ΥΠΠΟ». 

2) Την Υ.Α. με αριθ. ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91 και ΦΕΚ Β: 17/16.1.92) «Περί μεταβίβασης αρμο¬ 
διοτήτων και δικαιώματος υπογραφής». 


3. Τις διατάξεις-του Κ. Ν 5351/32 «Περί Αρχ/των». 

4) Την Υ.Α. με αριθ. ΥΠΠΟ/ΓΝΟΣ/49610/28.11.90/ΦΕΚ 

743/Β/29.11.90) «Εξαίρεση από τον περιορισμό των τριών υπογρα¬ 
φών...» ' * 

5) Την ομόφωνη γνωμοδότηση του Τοπικού Συμβουλίου Μνημείων 
Ηπείρου, όπως διατυπώθηκε στην υπ’ αριθ. 4/92 Συνεδρία του, απο¬ 
φασίζουμε: 

Χαρακτηρίζεται ως ιστορικό διατηρητέο μνημείο το πολυγωνικό κτί¬ 
σμα, πιθανόν της νεότερης Τουρκοκρατίας στον περίβολο του Ι.Ν. Αγ. 
Παρασκευής, στην Αγιά Πάργας. 

Το κτίριο κτισμένο με αργολιθοδομή στεγάζεται με χαμηλό ασπιδό- 
μορφο θόλο και ίσως αποτελούσε ταφικό μνημείο. 

Σήμερα λειτουργεί ως οστεοφυλάκειο της Κοινότητας. 

Το κτίσμα αποτελεί ενδιαφέρον δείγμα αρχιτεκτονικής των χρόνων 
της Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Αυγούστου 1992 
Με εντολή Υπουργού 

Ο Προϊστάμενος της Δ/νσης , 

Ν. ΖΙΑΣ 

- ♦ - 

Αριθ. ΥΠΠΟ/ΑΡΧ/Α1/Φ25/31729/1593 (12) 

Ειδοποίηση για διενέργεια δοκιμαστικής ανασκαφικής έρευνας στο 
αγρόκτημα ιδιοκτησίας Γ. Κατερουδάκη στον Αρχ/κό Χώρο Φαλά- 
σαρνας Ν. Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Π.Δ. 941/77 (ΦΕΚ 320/Α/17.10.77) «Περί Οργανισμού 
του Υπουργείου Πολιτισμού και Επιστημών», 2) Το άρθρο 81 του Ν. 
1892/90 (ΦΕΚ 101/Α'/31.7.90) «Για τον Εκσυγχρονισμό και την 
Ανάπτυξη και άλλες διατάξεις», 3) Το άρθρο 41 του Κ.Ν. 5351/32 
«Περί Αρχαιοτήτων» και 4) Την Υ.Α. με αριθ. ΥΠΠΟ/ΓΝΟΣ/49095/ 
30.10.9 Γ απόφαση, για μεταβίβαση αρμοδιοτήτων, ειδοποιούμε τον 
Γεώργιο Κατερουδάκη ότι θα διεξαχθεί από την Εφορεία Εναλίων Αρχ/ 
των δοκιμαστική ανασκαφική έρευνα στο αγρόκτημα ιδιοκτησίας του, 
που εντάσσεται σε τμήμα του κυρίως Αρχαιολογικού Χώρου Φαλάσαρ- 
νας, το οποίο τελεί υπό απαλλοτρίωση για αρχαιολογικούς σκοπούς, 
προκειμένου να ερευνηθούν τα εγκείμενα λείψανα νεωρίων ή νεώσοικων 
της αρχαίας πόλης Φαλάσαρνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1992 

Με εντολή Υπουργού 
Η Προϊστάμενη της Δ/νσης 
ΚΑΤΕΡΙΝΑ ΡΩΜΙΟΠΟΥΛΟΥ 

- ♦ - 

Αριθ. ΕΚ 285 (13) 

Απόφαση της 117ης/28.7.92 συνεδρίασης 
της Επιτροπής Κεφαλαιαγοράς 

Έγκριση κανονισμού και άδεια σύστασης του Αμοιβαίου Κεφαλαίου 
«ΜΙϋΕΑΝϋ - ΕΛΛΗΝΟΒΡΕΤΑΝΝΙΚΗ ΔΙΕΘΝΕΣ ΑΜΟΙΒΑΙΟ 
ΚΕΦΑΛΑΙΟ ΟΜΟΛΟΓΙΩΝ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου Αμοι¬ 
βαία Κεφάλαια, διατάξεις εκσυγχρονισμού και εξυγιάνσεις της Κεφα¬ 
λαιαγοράς και άλλες διατάξεις. 

2. Το σχέδιο κανονισμού του Αμοιβαίου Κεφαλαίου. 

3. Την από 14.7.92 αίτηση της εταιρείας «ΕΛΛΗΝΟΒΡΕΤΑΝ- 
ΝΙΚΗ ΑΕΔΑΚ». . 

4. Την εισήγηση του I. Μητρόπουλου, αποφασίζει ομόφωνα: 
Εγκρίνει τον κανονισμό του Αμοιβαίου Κεφαλαίου «ΜΙϋΙΑΝϋ — 

ΕΛΛΗΝΟΒΡΕΤΑΝΝΙΚΗ ΔΙΕΘΝΕΣ ΑΜΟΙΒΑΙΟ ΚΕΦΑΛΑΙΟ 
ΟΜΟΛΟΓΙΩΝ» και παρέχει την άδειά της για την σύσταση του εν λόγω 
Αμοιβαίου Κεφαλαίου που διαχειρίζεται η «ΕΛΛΗΝΟΒΡΕΤΑΝΝΙ- 
ΚΗΝ ΑΝΩΝΥΜΟΣ ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕ¬ 
ΦΑΛΑΙΩΝ». ,· 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

—— 4 -- 

Αριθ. Ε.Κ. 302 (14) 

Απόφαση της 117ης/21.7.92 συνεδρίασης 
της Επιτροπής Κεφαλαιαγοράς 

Δικαιώματα, της Α.Ε. Αποθετηρίων Τίτλων, σε περίπτωση αντικατα- 

στάσεως παλαιών ανωνύμων μετοχών με αντίστοιχη έκδοση αποθε¬ 
τηρίων εγγράφων στον κομιστή. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Την παράγραφο 15 του άρθρου 33 του Ν. 1806/88 όπως προαε- 
τέθη με το άρθρο 66 του Ν. 1696/91. 

2. Το άρθρο 78 του Ν. 1969/91 «Εταιρείες Επενδύσεων Χαρτοφυ¬ 
λακίου, αμοιβαία κεφάλαια διατάξεις εκσυγχρονισμού & εξυγιάνσεως 
της κεφαλαιαγοράς & άλλες διατάξεις». 

3. Το άρθρο 3 του Ν. 1960/91 «Διατάξεις για τις χρηματιστηριακές 
συναλλαγές & την διαχείριση προγραμμάτων της ΕΟΚ που αντικατέ¬ 
στησε την παρ. 12 του άρθρου 33 του Ν. 1806/88, όπως είχε αντικα- 
τασταθεί από το άρθρο 56 του Ν. 1892/90. 

4. Την από 15 Ιουλίου 1992 εισήγηση του Δ.Σ. της Ανώνυμης Εται¬ 
ρείας Αποθετηρίων Τίτλων. 

5. Την εισήγηση του Νικήτα Νιάρχου, αποφασίζει ομόφωνα: 

Εγκρίνει τα δικαιώματα της Ανώνυμης Εταιρείας Αποθετηρίων Τί¬ 
τλων σε περίπτωση αντικαταστάσεως παλαιών ανωνύμων μετοχών με 
αντίστοιχη έκδοση αποθετηρίων εγγράφων στον κομιστή να καθορίζο¬ 
νται ως ακολούθως: 

α) Κλιμάκωση μέχρι 10.000 αποθετήρια. 

1. Ποσοστό 0,50% επί της ως κατωτέρω υπολογιζόμενης αξίας για 
ποσό έως 1.000.000 δρχ. 

2. Ποσοστό 0,30% για το από 1.000.000.001 έως 

3.000.000.000 δρχ, ποσό. 

• 3. Ποσοστό 0,20% για το από 3.000.000.001 έως 

5.000.000.000 δρχ. ποσό. 

4. Ποσοστό 0,10% για το από 5.000.000.001 και πέρα ποσό. 

Η Αξία επί της οποίας γίνεται η εν λόγω κλιμάκωση προκύπτει ως 
γινόμενο της ονομαστικής τιμής της μετοχής επί τον αριθμό των μετο¬ 
χών. 


β) Για τα πέραν των 10.000 αποθετηρίων, τα δικαιώματα προτείνε- 
ται να είναι 50 δρχ. για έκαστο αποθετήριο. 

Όλα τα παραπάνω ποσά βαρύνουν την εκάστοτε Εκδότρια Εταιρεία 
ενώ το ελάχιστο καταβαλλόμενο ποσό ορίζεται σε 2.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. 325 (15) 

Απόφαση της 118ης/4.8.92 συνεδρίασης 
της Επιτροπής Κεφαλαιαγοράς 

Εκτέλεση εντολών μέσω του αυτόματου συστήματος συναλλαγών. 
Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, αμοι¬ 
βαία κεφάλαια διατάξεις εκσυγχρονισμού & εξυγιάνσεως της κεφαλαια¬ 
γοράς & άλλες διατάξεις». 

2. Το Απόσπασμα Πρακτικών της από 22.7.92 Συνεδριάσεως του 
Δ.Σ. του Χ.Α.Α 

3. Την Εισήγηση του Νικήτα Νιάρχου, αποφασίζει ομόφωνα: 
Εγκρίνεται η μέσω του αυτόματου συστήματος εκτέλεσης εντολών 

προερχομένων από εντολείς του αυτού μέλους, απαγορεύεται όμως να 
παρεμβληθεί για αυτές συναλλαγή σε διαφορετική τιμή. 

Η απόφαση αυτή να δημοσιευθεί στην Εφημερίδα της Κυβερνήσεως. 

ν Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην 6727(ΦΟΡ) 565/28.5.92 απόφαση του Υπουργού Βιομηχα¬ 
νίας, Ενέργειας και Τεχνολογίας, που δημοσιεύθηκε στο ΦΕΚ 376/Β'/ 
9.6.1992, στη σελ. 3552 του ΦΕΚ στο Τμήμα Γεωλογίας, μεταξύ των 
ονομάτων Χρήστος Μπαλαφούτης και Γεώργιος Σούλιος προστίθεται 
το από παραδρομή παραλειφθέν όνομα: «Βασίλειος Παπαζάχος». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




